**Τίτλος μαθήματος**: **΄΄ Φτιάχνω το δικό μου κόμιξ ΄΄**

Το μάθημα αυτό, το έχουμε κάνει και μέσα στην τάξη με κάποιους από σας!

Υλικά που θα χρειαστώ: 1 χαρτί Α4,μολύβι,χάρακα,ξυλομπογιές,μαρκαδόρους

Βήματα

1. Χωρίζω το χαρτί μου σε τέσσερα ίσα ορθογώνια με τον χάρακα (σχεδιάζω έναν σταυρό ).
2. Διαλέγω δυο πρωταγωνιστές για την ιστορία μου. Οι πρωταγωνιστές μπορούν να είναι άνθρωποι, υπερήρωες ή ζώα.
3. Στο πρώτο ορθογώνιο του χαρτιού: Ζωγραφίζω τους δυο πρωταγωνιστές μου και το μέρος όπου βρίσκονται. Μπορεί να βρίσκονται στο σπίτι τους ή σε κάποιο άλλο μέρος π.χ. σε μια παραλία, στους δρόμους μιας πόλης, σε έναν άλλο πλανήτη. Στο επάνω μέρος του ορθογώνιου σχεδιάζω δυο συννεφάκια και γράφω έναν μικρό διάλογο που κάνουν οι πρωταγωνιστές μου.
4. Στο δεύτερο ορθογώνιο: οι πρωταγωνιστές πηγαίνουν σε ένα άλλο μέρος και εκεί συναντούν κάποιο φίλο ή γνωστό τους. Τον χαιρετούν ή του δίνουν κάποια σημαντική πληροφορία.
5. Τρίτο ορθογώνιο : Και οι τρεις μαζί κάνουν κάποια δραστηριότητα. Για παράδειγμα εξερευνούν ένα μέρος στη φύση, βοηθούν κάποιον που χρειάζεται τη βοήθειά τους ή απλώς διασκεδάζουν.
6. Τέταρτο ορθογώνιο : Γυρίζουν στο μέρος που ήταν στην αρχή.

Μπορείτε να συνεχίσετε την ιστορία όπως θέλετε εσείς!